stanford-oval/wikipedia huggingface dataset:
תסמונת כשל רב-מערכתי
ראו גם

מערכות קיום החיים
| --- | --- |
בקרת זהויות :  NLI: 987007532257005171  GND: 4334293-0  LCCN: sh89005207  NKC: ph137246 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סקובוי

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  61°46′00″N 6°49′00″W﻿ / ﻿61.766666666667°N 6.8166666666667°W﻿ / 61.766666666667; -6.8166666666667
 שטח:  10±0.1 קילומטר רבוע
 גובה מרבי:  Knúkur
 נתונים מדיניים
 מדינה:  איי פארו איי פארו
 אוכלוסייה:  32 (2019)
 אזור זמן:  UTC+0
  (למפת איי פארו מוגדלת) טורסהאבן קלאקסוויק סאנדורסקובוי(למפת איי פארו רגילה) טורסהאבן קלאקסוויק סאנדורסקובוי
 
סקובוי (בפארואזית: Skúvoy) הוא אי במרכז איי פארו.
גאוגרפיה

שטחו של האי הוא 10 קמ"ר, והוא ממוקם דרומית לאי סאנדוי. באי קיים יישוב אחד בשם "סקובוי", בחופו המזרחי של האי.
באי שני הרים: "קנוטור" אשר גובהו 392 מטרים, ו"הייגג'ורין מיקלי" אשר גובהו 391 מטרים מעל פני הים.
חופו הדרומי של האי הוא צוק שגובהו בין 300 - 400 מטרים, והוא מהווה משכן לציפורי ים רבות.
היסטוריה

עד המאה ה-14 היה האי מיושב. במאה ה-14 המגפה השחורה הרגה את כל תושבי האי, למעט אישה אחת בשם ראנווה, שביקתתה עומדת על תילה עד היום. 
במיתולוגיה הפארואנית - הפארינגה סאגה האי הוא מקום מגוריו של סיגמונד ברסטרסון.
עוזי ושות'

עוזי ושות' הוא טור סאטירי יומי שנכתב בתחילה בשם 'דעתו של עוזי' על ידי בנימין תמוז בעיתון הערב של הארץ "יום יום" מ-1948 עד 1949 והמשיך אותו עמוס קינן ב"הארץ" מ-1949 עד 1952 בשם 'עוזי ושות.
לאחר קינן הפסיק לכתוב את הטור (בעקבות פרשת הנחת פצצה בביתו של שר התחבורה) כתב את הטור אריה זיו מ-1952 עד 1954. הטור נכתב מנקודת מבטו של ילד (רעיון שנלקח מהעיתון הסאטירי הגרמני "זימפליציסימוס") והיה יוצא דופן בתקופתו בשימוש בשפה צברית צעירה.
גיבורי הטור, בנוסף לעוזי, היו ירחמיאל המפא"יניק (ממנו נוצרה כנראה מילת הגנאי 'ירחמיאליות'), אל. גאוני ממפ"ם, זרח קלונימוס הכהן ממאה שערים, ד"ר יור. פרידריך וילהלם בראונשוויגר הציוני-גרמני, נביא החורבן מחירות ועוד.
בטור הייתה בקורת רבה כלפי שלטון מפא"י ותופעות שונות בחברה הישראלית, כגון שחיתות, רדידות תרבותית ופערים חברתיים.
שתי אסופות שיצאו של הטור:
דעתו של עוזי (1949) מבחר מטוריו של תמוז.
בשוטים ועקרבים (1952) מבחר מטוריו של קינן.
תסמונת טאוסיג-בינג

| --- | --- |
 שיוך:  מום לב מולד 
 מזהים
 מערכת השפה הרפואית המאוחדת:  C1956412 
 
תסמונת טאוסיג-בינג (באנגלית: Taussig–Bing syndrome) היא מום לב מולד סיאנוטי (בעיות בלב שפירושן שאין מספיק חמצן בדם), שבו למטופל יש גם חדר ימני כפול יציאה (DORV) וגם חדר ימני כפול יציאה וגם פגם במחיצה הבין-חדרית (VSD).
תיאור

ב-DORV, במקום המצב הרגיל שבו דם מהחדר השמאלי (LV) זורם החוצה לאבי העורקים ודם מהחדר הימני (RV) זורם החוצה לעורק הריאה, גם אבי העורקים וגם עורק הריאה מחוברים ל-RV, וכן הנתיב היחיד לדם מה-LV הוא מעבר ל-VSD. כאשר ה-VSD הוא חדר ימני כפול יציאה (יושב ממש מתחת לעורק הריאה), הדם ה-LV זורם בעדיפות לעורק הריאה. אז דם ה-RV, כברירת מחדל, זורם בעיקר לאבי העורקים.
טיפול

על כן הביטויים הקליניים של אנומלית טאוסיג-בינג דומים מאוד לאלו של דקסטרו-טרנספוזיציה של העורקים הגדולים (dextro-Transposition of the great arteries), אך התיקון הניתוחי שונה. ניתן לתקן את האנומליה בניתוח גם באמצעות פעולת החלפת העורקים (ASO). הפעולה מתבצעת עם הליך ראסטלי (Rastelli procedure) והוא נקרא על שם הלן טאוסיג וריצ'רד בינג (Richard Bing), שתיארו אותו לראשונה ב-1949.
הערות שוליים

1 2  Konstantinov, Igor E. (2009). "Taussig-Bing Anomaly". Texas Heart Institute Journal. 36 (6): 580–585. ISSN 0730-2347. PMC 2801930. PMID 20069085.
↑  Ramrakha, Punit S.; Ramrakha, Punit; Hill, Jonathan (2012). Oxford Handbook of Cardiology (באנגלית). OUP Oxford. p. 707. ISBN 9780199643219.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סקו קייטה

| --- | --- |

 לידה:  14 בפברואר 1978 (בן 46) זיגינשור, סנגל 
 מוקד פעילות:  סנגל 
 שפה מועדפת:  צרפתית 
 כלי נגינה:  כלי הקשה, קורה 
 www.seckoukeita.com
 פרופיל ב-IMDb
 
סקו קייטה (בצרפתית: Seckou Keita; נולד ב-14 בפברואר 1978) הוא נגן קורה ומתופף מסנגל. מופיע רבות בפסטיבלים באירופה, בהם הפסטיבל הבינלאומי למוזיקה, אמנות וריקוד ופסטיבל גלסטונברי. קייטה תורם 50% מהכנסותיו לוועד הבינלאומי של הצלב האדום.
תולדות חייו

נולד בעיר זיגינשור שבדרום סנגל. אביו הוא בן לשושלת קייטה, משפחת המלוכה של אימפריית מאלי. אמו היא משבט גריוטים (שאנשיו משמשים באופן מסורתי כמוזיקאים וכרוניקאים).
ב-1996 הופיע לראשונה עם דודו, סולו קיאוחו, בפסטיבל בנורווגיה, לאחר מכן הופיע בהודו ולאחר מכן עבר לבריטניה. בשנת 1998 שימש כנגן כלי הקשה בלהקת הפיוז'ן Baka Beyond והשתתף בהקלטת אלבומם East To West. בשנת 2001 ניגן בליל הבכורה של העלאת המחזמר מלך האריות בלונדון.
בשנת 2001 הוציא את אלבום הסולו הראשון שלו Baiyo ("יתום"). צלילי הנבל של הקורה מלווים במנדולינה, כינור, תופים וקולות. בשנת 2002, לאחר מסעי הופעות מוצלחים בבריטניה ושיתופי פעולה עם מוזיקאים אפריקאים (בהם סאליף קייטה ויוסו נ'דור), מערביים והודים, היה מועמד לפרס רדיו 3 BBC למוזיקת עולם (BBC Radio 3 Awards for World Music).
ב-2002 הקים קייטה שתי מסגרות עמן הוא מרבה להקליט ולהופיע. האחת היא להקת Jamoral, במסגרתה ביקש לשלב בין צלילי הקורה למוזיקה קצבית. הלהקה, ובה עשרה נגנים בכלים אפריקאים מסורתיים ושתי זמרות, הציעה שילוב של מסורת מוזיקת המנדינקה האפריקאית עם ג'אז וסווינג. המסגרת השנייה מונה נוסף אליו עוד ארבעה נגנים בני משפחתו. תקליטם הראשון Lindiane ראה אור ב-2003. שנה לאחר מכן הקים קייטה מסגרת נוספת, "רביעיית/חמישיית סקו קייטה" (Seckou Keita Quartet/Quintet או SKQ), המשלבת את המסורת המערב אפריקאית (סנגל, גמביה, גינאה ביסאו ומאלי) עם מוזיקה מערבית ומוזיקה אלקטרונית. ברביעייה חברים נגן הקונטרבס דוידה מנטובאני (Davide Mantovani), נגן כלי הקשה אלקטרוניים, סורבטה סוסו (Surahata Susso), נגן הכינור סמי בישאר (Samy Bishai) והזמרת בינטה סוסו (Binta Susso). אלבומה הראשון של SKQ, ‏ Afro Mandinka Soul...Tama Silo ראה אור ב-2006.
ב-2013 החל לשתף פעולה עם נגנית הנבל הוולשית קתרין פינץ' (אנ'), ביוזמת המפיק גאי צ'יימברס. תקלטם הראשון, Clychau Dibon ראה אור באותה שנה. תקליטם מ-2018, SOLAR, התקבל בביקורות חיוביות במיוחד, שהתפעלו משיתוף הפעולה בין שני קולות הנבל, הנדמים כמגיעים ממסורות רחוקות כל-כך (מערבית/קלטית מזה ומערב-אפריקאית מזה) ועם זאת פועמים יחד בהרמוניה.
הערות שוליים

↑  Catrin Finch and Seckou Keita: Soar review – an enchanted middle ground, הגארדיאן, 29 באפריל 2018
| --- | --- |
בקרת זהויות :  GND: 1178144275  LCCN: n2006092731  MusicBrainz: 3101d905-ba10-4088-af15-8160b12e65e1  NKC: pag20181007766  VIAF: 60979236   WorldCat (עם VIAF): 60979236
עאלי קאפו

| --- | --- |

 מידע כללי
 סוג:  ארמון
 מיקום:  אספהאן
 מדינה:  איראן איראן
 הקמה ובנייה
 תקופת הבנייה:  ?–1595
 תאריך פתיחה רשמי:  1643 
 חומרי בנייה:  עץ, אריח, טיח, טיט, לבנה 
 סגנון אדריכלי:  אדריכלות ספאווית 
 מידות
 גובה:  48 מטר
 גובה מעל פני הים:  1,573 מ' 
 קומות:  5 
 קואורדינטות:  32°23′33″N 51°24′13″E﻿ / ﻿32.3926°N 51.4036°E﻿ / 32.3926; 51.4036
  (למפת אספהאן מוגדלת) עאלי קאפו(למפת אספהאן רגילה) עאלי קאפו he
 
עאלי קאפו (בפרסית: عالی قاپو- "השער הרם") הוא ארמון מפואר בעיר אספהאן שבאיראן. הארמון ממוקם בצד המערבי של מיידאן-י אמאם, הכיכר המרכזית ההיסטורית של העיר. הארמון הוקם בתחילת המאה ה-17, על בסיסו של מבנה קודם מהמאה ה-15, על ידי עבאס שאה הראשון כחלק ממאמציו להקנות אופי מלכותי לעיר אספהאן בה קבע את הבירה החדשה של האימפריה הפרסית.
תיאור הארמון

השם שנקבע לארמונו נבחר כמשקל נגד לשמו של השער הנשגב (Bâb-ı âli) בארמון טופקאפי באיסטנבול, מרכז האימפריה העות'מאנית, שהייתה אז יריבתה של הממלכה הפרסית.
גובהו של הארמון 48 מטר והוא כולל שש קומות שבאחת מהן מרפסת גדולה. ממרפסת זו היה השאה צופה אל הכיכר ואל האירועים שהתקיימו בה. בארמון אירח השאה מבקרים ושגרירים זרים שבאו לראות את פניו. כאן בפעם הראשונה חגג שאה עבאס, את הנורוז (ראש השנה האיראנית).
המבנה מעוטר בדימויים שונים מעולם החי והצומח. הארמון מוליך אל רובע המגורים המלכותי הספווי שמאחוריו.
גלריית תמונות

בתוך הארמון
הארמון בשעת לילה
שמורת סנטה קתרינה

| --- | --- |

 נתונים ומידות
 שטח:  4,350 קילומטר רבוע
 מיקום
 מדינה:  מצרים מצרים
 קואורדינטות:  28°33′00″N 33°58′00″E﻿ / ﻿28.55°N 33.96666667°E﻿ / 28.55; 33.96666667
  (למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףשמורת סנטה קתרינה(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףשמורת סנטה קתרינה
 
מטיילים מטפסים אל פסגת ג'בל מוסא
מנזר סנטה קתרינה
דייק בוואדי פיראן
מורה דרך בדווי בשביל אל פסגת ג'בל קתרינה
שמורת סנטה קתרינה (בערבית: محمية سانت كاترين) היא שמורת טבע הנמצאת בדרום חצי האי סיני במחוז דרום סיני במצרים. שטח השמורה הוא כ-4,250 קילומטרים רבועים. השמורה מכילה את רוב האזור המכונה "ההר הגבוה" בדרום סיני ובשטחה נמצא ג'בל קתרינה - ההר הגבוה בסיני ובמצרים (2,629 מטר).
שמורת סנטה קתרינה גובלת במזרח בשמורת נבק ובדרום בפארק הלאומי ראס מוחמד. צורת השמורה במפה היא צורת משולש שבסיסו בצפון. גבולה הצפוני מזרחי עוקב בחלקו אחרי אפיק ואדי נצב הנמצא מדרום לכביש נואיבה - סנטה קתרינה (בסמוך למנזר סנטה קתרינה) וגבולה הצפוני מערבי הוא כביש סנטה קתרינה - א-טור, העובר בוואדי פיראן. גבולה המזרחי הוא כביש נואיבה - שארם א-שייח' וגבולה המערבי הוא כביש א-טור - שארם א-שייח'.
מטרת השמורה היא לשמר את הנוף, הצומח והחי בשטח השמורה, כמו גם מבנים וערכים היסטוריים ואת התרבות ואורח החיים המסורתי של הבדואים שחיים באזור.
נקודות עניין

נקודות העניין העיקריות בשמורה הן:
מנזר סנטה קתרינה - אתר מורשת עולמית של אונסקו
נווה פיראן - נווה מדבר בואדי פיראן
ואדי איסלה - ואדי הזורם מערבה לכיוון מפרץ סואץ ובו זרימת מים קבועה.
ואדי נצב - ואדי מרכזי בחלקה המזרחי של השמורה ובו מבני נואמיס עתיקים
ואדי מנדר - ואדי בדרום השמורה ובו ריכוז גדול של טומולי
העמק הכחול(אנ') - (מכונה גם "המדבר הכחול") מישור בחלק המזרחי של השמורה ובו סלעים גדולים (בולדרים) שנצבעו בכחול על ידי האמן הבלגי ז'אן וראם (צר'), לכבוד השלום בין מצרים וישראל.
ג'בל מוסא (2,285 מטר) - המכונה "הר סיני" בפי רבים
ג'בל קתרינה (2,629 מטר) - הפסגה הגבוהה בסיני ובמצרים
ג'בל סירבל (2,070 מטר) - הר גדול ובולט המצוי מדרום לוואדי פיראן
הרים נוספים הנחשבים כבעלי עניין ונמצאים במסלולי טיולים:
ג'בל באב (1,962 מטר) - פסגה המשקיפה אל עבר מפרץ סואץ
ג'בל אום שומר (2,578) מטר) - ההר השני בגובהו בסיני - משקיפה אל ההר הגבוה ואל מפרץ סואץ
ג'בל עבאס פשה (2,309 מטר) - נקרא גם "קצר עבאס באשה" בשל שרידי הארמון שהחל עבאס חלמי הראשון לבנות על פסגת ההר באמצע המאה ה-19
ג'בל בנת (1,510 מטר) - מצפון לוואדי פיראן, בנוי מסלע סיאניט ויוצר מצוק אדיר
לקריאה נוספת

זאב משל, "דרום סיני - נופים וטיולים", שהל"י (שירותי הוצאה לאור ישראליים), 1971
הערות שוליים

↑  המשרד לאיכות הסביבה הסוכנות המצרית לענייני סביבה - תיאור שמורות הטבע במצרים, שמורת סנטה קתרינה (מס' 8)
↑  28°21′14″N 34°10′08″E﻿ / ﻿28.353768°N 34.169007°E﻿ / 28.353768; 34.169007
↑  המשרד לאיכות הסביבה הסוכנות המצרית לענייני סביבה - שמורת סנטה קתרינה - עלון לתיירים
1 2  Islam Nabil Abdel Samiee, The Secrets of South Sinai Mountains
↑  למעשה, הפסגה הרביעית בגובהה, אלא שאת השלוש הראשונות מקובל לשייך לגוש ההר של ג'בל קתרינה Highest Mountains In Egpyt, באתר worldatlas.com
תפילת נדבה

בהלכה, תפילת נדבה היא תפילה שבאה מרצונו של המתפלל מעבר לשלוש התפילות הקבועות (שחרית, מנחה וערבית). בפרטי ההלכות קשורה תפילת הנדבה לקרבן נדבה.
מקורות ופרטי דינים

המקור לתפילת הנדבה הוא בדברי רבי יוחנן לפיהם אדם רשאי להוסיף תפילות ככל שירצה: ”ולואי שיתפלל אדם כל היום כולו.”
בפרטי הדינים של הלכה זו כתבו הראשונים כמה חילוקים:
כאשר יש לאדם ספק האם התפלל או לא, הוא רשאי להתפלל תפילה נוספת מבלי לחדש בה דבר, בהסתמך על ההיתר להתפלל תפילת נדבה.
כאשר ברור לו שכבר התפלל והוא רוצה להתפלל תפילה נוספת, עליו לחדש משהו בתפילתו. ללא חידוש דומה התפילה הנוספת להקרבת שני תמידים כקרבן תמיד של שחר, שיש בה משום בל תוסיף.
בתפילת מוסף אין להתפלל תפילת נדבה
בשבת וביום טוב אין מתפללים תפילת נדבה, כיון שאין קרבנות נדבה קרבים בימים אלה.
הרא"ש כתב שרק מי שמכוין היטב בתפילותיו רשאי להתפלל תפילת נדבה: ”ואני אומר שיש לאדם ליזהר שלא יתפלל נדבה בלא חידוש וגם צריך שיהא מכיר את עצמו זריז וזהיר ואמיד בדעתו שיוכל לכוין בתפלתו מראש ועד סוף, אז קרינן ביה נְדִיב לֵב עֹלוֹת אבל אם אין יכול לכוין יפה קרינן ביה לָמָּה לִּי רֹב זִבְחֵיכֶם והלואי שיוכל לכוין יפה בשלש תפלות הקבועות ליום.”
מקורות ופרטי דינים > תפילת תשלומים כתפילת נדבה

במקרים מסוימים יש להתפלל תפילות התשלומים כתפילת נדבה:
אם החסיר שתי תפילות או יותר, לדעת חלק מהראשונים ניתן להשלים רק תפילה אחת, ונפסקה ההלכה כשיטה זו, שיוכל להשלים רק את התפילה האחרונה שהחסיר, אך נכון שישלים גם את יתר התפילות כשהוא מתנה שאם פטור הוא מהתפילות תחשבנה כתפילת נדבה, ועליו לחדש דבר בכל תפילה כזו.
שכח יעלה ויבוא בתפילת מנחה בראש חודש, ובערבית כבר אינו ראש חודש, מתפלל פעמיים עמידה בערבית, כיון שלא יזכיר "יעלה ויבוא" יש ספק האם הוא מתקן את מה שהחסיר בתפילה הראשונה, לכן יתפלל את התפילה השנייה כנדבה, והוא פטור מלחדש בה דבר.
הערות שוליים

↑  תלמוד בבלי, מסכת ברכות, דף כ"א, עמוד א'
↑  ראו בשולחן ערוך, אורח חיים, סימן ק"ז, סעיף א'
↑  לגבי טעם הדבר נאמרו כמה דרכים. יש שקשרו זאת לכך שקרבן מוסף אינו בא בנדבה. ראו משנה ברורה לשולחן ערוך, אורח חיים, סימן ק"ז, סעיף א' סעיף קטן ג
↑  הטור הביא את הפרט הזה בשם יש אומרים, והשולחן ערוך פסק כדעה זו
↑  תשובת הרא"ש מובאת בטור אורח חיים סימן קז, וכמותה פסק בשולחן ערוך, אורח חיים, סימן ק"ז, סעיף ד'
↑  ספר דברי הימים ב', פרק כ"ט, פסוק ל"א
↑  ספר ישעיה, פרק א', פסוק י"א
↑  שולחן ערוך, אורח חיים, סימן ק"ח, סעיף ה'.
↑  שולחן ערוך, אורח חיים, סימן ק"ח, סעיף י"א. אם ראש חודש חל ביום ששי, לא ישלים (משנה ברורה שם סעיף קטן לו על פי שו"ת זרע אמת המובא בשערי תשובה
תפילת נבונאיד

תפילת נבונאיד היא תפילה שנמצאה בחפירות הארכאולוגיות שנעשו בשנת 1956 בקומראן. במערה מס' 4 קטע מגילה בארמית, המכיל תפילה של המלך נבני מבבל המזוהה על ידי החוקרים כנבונאיד. נבונאיד היה מלך בבל, משנת 556 לפנה"ס ועד שנת 539 לפנה"ס. על פי התפילה היה נבונאיד נגוע בשחין ולכן גלה לתימן. הוא פגש שם יהודי מבני גלות יהודה שהציע לו התפלל לאלוהים, ולהכיר אך ורק בו כאל עליון יחיד. בעקבות כך אלוהים כיפר לו והוא נרפא. השערת החוקרים היא שאותו איש יהודי הוא דניאל.
התפילה מחזקת את הידוע לנו ממקורות אחרים על אודות נבונאיד מלכה האחרון של בבל. מן המקורות ההיסטוריים, ידוע שנבונאיד גלה מבבל אל חצי האי ערב עקב מחלת השחין הקשה שבה היה נגוע.
נוסח התפילה

מלי צלתא די צלי נבני מלך א[רעא די ב]בל מלכא [רבא כדי הוא כתיש]
בשחנא באישא בפתגם א[להא עלי]א בתימן [ בשחנא בישא]
כתיש הוית שנין שבע ומן [אנשא] שוי א[נה וצלית לאלהא עליא]
וחטאי שבק לה גזר והוא [גבר] יהודי מ[ן בני גלותא ואמר לי]
החוי וכתב למעבד יקר ור[בות הד]ר לשם א[להא עליא וכן כתבת]
כתיש הוית בשחנא ב[אישא] בתימן [ומן אנשא שוי אנה]
שנין שבע מצלא הוי[ת לכל] אלהי כספא ודהבא [נחשא ופרזלא]
אעא אבנא חספא מן די [הוית סב]ר די אלהין ה[מון]
תרגום:
דברי תפילה אשר התפלל נבני מלך א[רץ בבל] המלך [הגדול כאשר נוגע]
בשחין רע בדבר האל העליון בתימן [...בשחין רע]
מנוגע הייתי שבע שנים ול[אנשים] לא דומה הייתי [והתפללתי לאל עליון]
וחטאי נשא לו. והיה [איש] יהודי מ[בני הגלות ואמר לי]
הגד וכתוב לעשות כבוד [וגדולת הד]ר לשם א[ל עליון וכן כתבתי]
הייתי מנוגע בשחין [רע] בתימן [ולאנשים לא דומה הייתי]
שבע שנים מתפלל היי[תי לכל] אלוהי כסף וזהב [נחושת וברזל]
עץ אבן וחרס משום ש[הייתי חושב] שאלוהים המה
לקריאה נוספת

חיים משה יצחק גבריהו, תפילת נבואיד ממגילות מדבר יהודה, בתוך: עיונים במגילות מדבר יהודה, ירושלים : הוצאת החברה לחקר המקרא בישראל, על ידי הוצאת קרית ספר, תשי"ז/1957.
הערות שוליים

↑  עולם התנ"ך: דניאל, עזרא ונחמיה, עורכים:מיכאל הלצר, יצחק אבישור, אוריאל רפופורט, מיכאל קוכמן, הוצאת "דברי הימים הוצאה לאור בע"מ", 1993–1996, עמ' 107-106
| --- | --- |
בקרת זהויות :  VIAF: 211007867   WorldCat (עם VIAF): 211007867
עבדולסאמד עבדולחי

עבדולסאמד עבדולחי (בסומלית: Cabdulsamed Cabdullaahi; נולד ב-19 בינואר 1997) הוא כדורגלן סומלי המשחק בעמדת הקשר.
קריירת מועדונים

עבדולחי התחיל את הקריירה שלו בקוזאקן בויס. ב-10 בספטמבר 2016 ערך את הופעת הבכורה שלו בקבוצה בניצחון 0-2 נגד ספרטה רוטרדם ב'.
בקיץ 2018 עבדולחי הצטרף לצעירי ספרטה רוטרדם במדיה רשם 19 משחקי ליגה וכבש 3 שערים. כעבור שנה חתם בדן בוס מהליגה ההולנדית השנייה.
בקיץ 2020 חתם בארגוטליס מהליגה היוונית השנייה.
ב-12 בינואר 2024 חתם בדצ'יץ'.
קריירה בינלאומית

עבדולחי נולד בהולנד להורים שהיגרו מסומליה ולכן הוא זכאי לייצג את המדינה אף על פי שלא גר בה מעולם. ב-5 בספטמבר 2019 ערך את הופעת הבכורה שלו בנבחרת סומליה בניצחון 0-1 נגד זימבבואה.
סקובה קמארה

סקובה קמארה (בצרפתית: Sékouba Camara; נולד ב-22 בינואר 1997 בגינאה) הוא כדורגלן גינאי המשחק בעמדת השוער בקבוצת אדאמה סיטי מליגת העל האתיופית ובנבחרת גינאה.
קריירת מועדונים

קמארה החל את הקריירה המקצוענית שלו באתלטיקו דה קונאקרי מליגת העל הגינאית. בחודש יולי 2017 הגיע להיבחן בהפועל רעננה מליגת הישראלית, אך שוחרר מהמועדון לאחר מספר ימים, לאחר שיחק במשחק אחד בגביע הטוטו 2017/2018.
בהמשך הקריירה שלו שיחק בקאלום סטאר מליגת העל הגינאית. בחודש אפריל 2021 חתם באדאמה סיטי מליגת העל האתיופית.
קריירה בינלאומית

ב-20 באוקטובר 2019 ערך קמארה את הופעת הבכורה שלו בנבחרת גינאה, במשחק נגד נבחרת סנגל במסגרת מוקדמות אליפות האומות האפריקאיות 2020.
הערות שוליים

↑  עינת הירש, ‏שוער גינאה הצעירה ייבחן בהפועל רעננה, באתר ערוץ הספורט, 1 באוגוסט 2017
↑  יניב רבינוביץ', סקובה קמארה ישוחרר מהפועל רעננה, באתר ynet, 4 באוגוסט 2017
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סקובה קמארה".
תסמונת לאון–גנונג–לוין

| --- | --- |
 תחום:  קרדיולוגיה 
 קישורים ומאגרי מידע
 eMedicine:  160097 
 MeSH:  D008151
 
תסמונת לַאוּן–גנונג–לוין (באנגלית: Lown–Ganong–Levine syndrome או LGL) היא תסמונת פרה-אקסיטציה (הפעלה מוקדמת) של שריר הלב, שבמסגרתה מופעלים חדרי הלב מוקדם מהתקין, כתוצאה ממעבר מואץ של הדחף החשמלי בין העליות אל החדרים דרך קשר הפרוזדור והחדר (AV node). בעבר יוחסה התסמונת לקיומו של סיב חשמלי נוסף המוליך את הדחף החשמלי בין העליות אל החדרים שלא דרך קשר הפרוזדור והחדר (Accessory Pathways), אך כיום יש הטוענים כי במרבית המקרים היא נגרמת כתוצאה מהולכה מואצת בקשר הפרוזדור והחדר עצמו. התסמונת מתאפיינת באפיזודות של טכיקרדיה פתאומית. בתרשים א.ק.ג. היא תתבטא במרווח P-R קצר וקומפלקס QRS צר.
תסמונת לאון–גנונג–לוין לא נמצאה כמקושרת לעלייה בשכיחות של מוות פתאומי. עם זאת, הסובלים מהתסמונת חווים בשכיחות גבוהה יותר אפיזודות של טכיקרדיה על-חדרית התקפית מסוגים שונים, בהם סינוס טכיקרדיה, AVNRT, פרפור עליות ורפרוף עליות
.
התסמונת קרויה על שמם של ברנרד לאון, ויליאם פרנסיס גנונג וסמואל אלברט לוין.
פתופיזיולוגיה

במערכת הולכה חשמלית תקינה, דחף חשמלי ראשוני (דה-פולריזציה) מופק על ידי הקוצב הראשי של הלב, עובר בעליות הלב וגורם להפעלתן, ומשם מגיע אל קשר הפרוזדור והחדר. קשר הפרוזדור והחדר משהה את התקדמות הדחף החשמלי לפרק זמן של 120–200 מילישניות בטרם ממשיך הדחף אל חדרי הלב. להשהיה זו חשיבות רבה על מנת לאפשר לעליות לסיים להתכווץ ולהעביר את הדם שבהן אל החדרים, בטרם יופעלו החדרים עצמם ויתכווצו. ההשהיה נגרמת כתוצאה מתכונותיו הייחודיות של קשר הפרוזדור והחדר שגורמות לו להוליך את הדחף החשמלי בצורה איטית יותר מאשר שאר הסיבים החשמליים.
תסמונת לאון–גנונג–לוין מתאפיינת בהשהיה קצרה מהרגיל של הדחף החשמלי, המתבטאת בא.ק.ג. במרווח P-R קצר מהרגיל. בעבר הייתה ההשערה כי התסמונת נגרמת כתוצאה מקיומו של סיב הולכה פתולוגי, שכונה "סיב ההולכה על שם ג'יימס" (Bundle of James), המקשר חשמלית בין העלייה השמאלית לבין סיב ההולכה על שם היס (המשכה של מערכת ההולכה), תוך שהוא מייצר מעקף על פני קשר הפרוזדור והחדר ופוגע בכך בהשהיית הדחף החשמלי. פתולוגיה מסוג זה נפוצה בתסמונת פרה אקסיטציה דומה הנקראת וולף–פרקינסון–וייט.
לאחר מחקרים שבוצעו על חולים שהציגו את הסימפטומים ואת הסימנים האופייניים בתרשים הא.ק.ג., לא נמצאו במרבית המקרים ראיות לסיב הולכה נוסף מסוג זה. בחלק קטן יחסית מהמקרים, נמצאו בתוך קשר הפרוזדור והחדר או בסמוך אליו סיבי הולכה קטנים העוקפים את הקשר או את חלקו, אך חוזרים מייד לאחר מכן אל סיב ההולכה על שם היס. מסיבה זו יש הטוענים כי התסמונת אינה נגרמת כתוצאה מסיב הולכה נוסף אלא כתוצאה מהולכה מואצת בקשר הפרוזדור והחדר עצמו.
אבחנה

תסמונת לאון–גנונג–לוין מאובחנת אצל חולים שחוו אפיזודות של קצב לב מהיר ובנוסף לכך מציגים בא.ק.ג. (שלא בזמן אירוע של טכיקרדיה) מרווח P-R קצר או שווה ל-120 מילישניות (3 משבצות קטנות), עם קומפלקס QRS צר ותקין. מרווח P-R קצר בא.ק.ג. כשהוא בפני עצמו, ללא סימפטומים של טכיקרדיה, אינו מצביע על קיומה של התסמונת.
ההבדל בין תסמונת לאון–גנונג–לוין לבין תסמונת וולף–פרקינסון–וייט הוא שבלאון–גנונג–לוין לא יופיע גל דלתא לפני קומפלקס ה-QRS. כמו כן הקומפלקס בלאון–גנונג–לוין יהיה צר ותקין, כיוון שהדחף החשמלי ממשיך במסלולו התקין דרך סיב ההולכה על שם היס וצרורות ההולכה הימני והשמאלי. עם זאת, היעדרו של גל דלתא אינו פוסל לחלוטין אפשרות של וולף–פרקינסון–וייט, כיוון שבחלק מהמקרים תופיע תסמונת זו ללא נוכחות גל דלתא.
ראו גם

חסם הולכה עלייתי-חדרי
AVRT
הערות שוליים

1 2 3 4  Josephson, Mark E.,. "Chapter 10 - Preexcitation syndromes". Josephson's clinical cardiac electrophysiology : techniques and interpretations. Preceded by: Josephson, Mark E. (Fifth ed.). Baltimore, MD. ISBN 9781496326614. OCLC 938434294.{{cite book}}:  תחזוקה - ציטוט: extra punctuation (link) תחזוקה - ציטוט: multiple names: authors list (link)
↑  Wiener, Isaac (1 ספט' 1983). "Syndromes of Lown-Ganong-Levine and enhanced atrioventricular nodal conduction". Am J Cardiol. 52 (5): 637–639. doi:10.1016/0002-9149(83)90042-5. {{cite journal}}:  (עזרה)
↑  Rull G (2009). "Lown–Ganong–Levine Syndrome". Patient UK. EMIS. נבדק ב-2011-05-29.
↑  Lown B, Ganong WF, Levine SA (במאי 1952). "The syndrome of short P-R interval, normal QRS complex and paroxysmal rapid heart action". Circulation. 5 (5): 693–706. doi:10.1161/01.cir.5.5.693. PMID 14926053. {{cite journal}}:  (עזרה)
↑  https://litfl.com/lown-ganong-levine-syndrome-ccc/
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הדמיה גרפית של מערכת ההולכה החשמלית של הלב
תסמונת טריצ'ר קולינס

| --- | --- |

פניו של ילד הסובל מתסמונת טריצ'ר קולינס
 תחום:  גנטיקה
 שכיחות:  1 לכל 50,000 לידות
 גורמי סיכון:  הפרעה גנטית
 אבחון:  תסמינים, צילום רנטגן ובדיקה גנטית
 טיפול:  ניתוח פלסטי
 סיבוכים:  בעיות נשימה, אכילה שמיעה וראיה
 פרוגנוזה:  תוחלת חיים רגילה
 קישורים ומאגרי מידע
 eMedicine:  1280034 
 MeSH:  D008342
 
פניו של ילד הסובל מתסמונת טריצ'ר קולינס במבט מהצד, ניתן להבחין באזניים הקטנות ובסנטר האחורי
תסמונת טריצ'ר קולינס (באנגלית: Treacher Collins syndrome ובקיצור TCS, נקראת גם תסמונת קולינס) היא הפרעה גנטית נדירה הגורמת לעיוותים חמורים בפניהם ובגולגולתם של הלוקים בה.
תסמונת טריצ'ר קולינס אינה ניתנת לריפוי, אך ניתן לטפל בתסמינים שלה, בעיוותים בפנים באמצעות ניתוח פלסטי, בבעיות השמיעה באמצעות מכשיר שמיעה או שתל קוכלארי, בעיות הדיבור באמצעות קלינאי תקשורת ובאמצעים נוספים. תוחלת החיים של הלוקים בה רגילה. ההפרעה מתרחשת בערך באחת מתוך 50,000 לידות.
התסמונת תוארה לראשונה על ידי ד"ר אדוארד טריצ'ר קולינס בשנת 1900.
גורמים

התסמונת על שם טריצ'ר קולינס היא הפרעה גנטית הנובעת ממוטציה בגן TCOF1. די בפגיעה של עותק אחד מהגנום ללידת תינוק הלוקה בתסמונת (תורשה אוטוזומלית דומיננטית). הגן הפגוע במחלה, TCOF1, מקודד לחלבון בשם Treacle.
מכיוון שמדובר בהפרעה אוטוזומלית דומיננטית, יש לאדם הלוקה בתסמונת סיכוי של 50% להוליד ילד עם אותה התסמונת. עם זאת, המחלה עשויה להופיע לראשונה בעקבות מוטציה שמתרחשת בתאי הרבייה של ההורים או בתהליך היווצרות העובר עצמו.
תסמינים

התסמין הבולט ביותר של התסמונת הוא העיוות במבנה הפנים. פרופיל פניו של הלוקה בה נראה קעור עקב פגיעה בהתפתחות הלסת התחתונה שיוצרת סנטר קטן ואחורי ושליש פנים תחתון קצר. עיוות נוסף נוצר עקב פגיעה בהתפתחות ארובות העין: בעוד עצמות האף והלסת העליונה מתפתחות לגודל נורמלי ושוות בגודלן ובצורתן, עצמות הלחיים קטנות ובעלות צורה אליפטית, מצב היוצר מראה של עיניים שקועות עם עפעפיים הנוטים כלפי מטה. בנוסף הרקמות הרכות סביב העיניים אינן מתפתחות והעור סביב העפעפיים דק וחסר שרירים כמעט לחלוטין (לעיתים ישנם חסרים של ממש ברקמת העפעפיים) וכן ישנו חסר של ריסים בעפעף התחתון.
אצל חלק מהחולים יש פגיעה בעיניים. לרוב הפגיעות הן קלות וכוללות פזילה או ירידה בחדות הראייה באחת העיניים, אך ייתכנו פגיעות חמורות יותר כולל קטרקט מולד ואפילו חוסר התפתחות של גלגל העין.
עיוות נוסף המאפיין את החולים הוא פגיעה באוזן החיצונית, רוב החולים נולדים עם אוזניים קטנות מאוד אך ישנם מקרים בהם לא ניתן להבחין באוזניים כלל. הפגיעה באוזניים החיצוניות יוצרת תעלת אוזן צרה עם עור תוף מעוות. גם האוזן התיכונה יכולה להיות מעוותת או חסרה לחלוטין. האוזן הפנימית נורמלית אך העיוותים במערכת הובלת השמע החיצונית גורמים לפגיעה משמעותית בשמיעה.
פגיעות נוספות שנלוות לעיתים לתסמונת הם: קונכיות האף מנוונות, חיך שסוע, היעדר בלוטת מיצד האוזן, עיוותים בעמוד השידרה הצווארי, אשך טמיר, עיוותים בגפיים, פגיעה בכליות ומחלות לב מולדות.
גילוי מוקדם

ניתן לזהות את התסמונת במהלך ההריון באמצעות בדיקת אולטרסאונד גינקולוגי (בדרך כלל לא ניתן לקבל אבחנה ברורה לפני השבוע ה-30 זאת עקב הקושי לקבל תמונה מדויקת של מבנה הפנים בשלב מוקדם יותר).